ભગવાન શ્રીકૃષ્ણ પીળાં પીતાંબર પહેરે છે તેમ મા બગલામુખી પણ પીળાં વસ્ત્રો ધારણ કરે છે. (યા પીતવસ્ત્રાંવૃત્તાં) ભગવાન શ્રીકૃષ્ણ સુવર્ણની નગરી દ્વારકામાં રહે છે, તો મા બગલામુખી પણ સુવર્ણ સિંહાસન પર, સુવર્ણના અલંકારોથી સુશોભિત છે. માતાજીને પીળો રંગ બહુ પ્રિય છે. આથી પીળાં ફૂલ, પીળું આસન, હળદર વગેરે પૂજાપો વપરાતાં હોય છે. કેટલાક ઉપાસકો મંત્ર સિદ્ધ કરવા હળદરની પીળી માળા વાપરતા હોય છે. આથી માતા બગલામુખી ‘પીતાંબરા’ અને ‘પીતકાલિ’ કહેવાય છે.